Katten eller tamkatten ("Felis catus") er et lille, tæmmet, kødædende pattedyr ofte med pels. Katte holdes som husdyr af mennesker for deres kammeratskab og evne til at jage gnavere og husskadedyr. 
Kattens anatomi ligner andre felider: stærke, fleksible kroppe, hurtige reflekser, skarpe tilbagetrækkelige klør og tænder beregnet til at dræbe bytte. Katte bruger deres præcise hørelse og evne til at se i næsten totalt mørke til at finde bytte i tusmørke. Katte kan høre lyde, der er dybere og højere end mennesker kan høre. Det er fordi, kattes naturlige bytte (ofte gnavere som mus) laver højfrekvente lyde, så kattes hørelse har udviklet sig til at lokalisere dem. Katte har også en meget bedre lugtesans end mennesker.
Katte jager for det meste alene, men er ellers yderst sociale dyr, hvilket blandt andet kan komme til udtryk, når to katte ligger og slikker hinanden. Når katte kommunikerer, bruger de miaven, spinden, hvæsen, brølen (store katte), dufte og kropssprog. ("Læs mere..")
